Med en Ruger Mini 14 ble 69 ungdommer og barn drept på Utøya i 2011. Dette våpenet er et av de 40 halvautomatiske våpnene som blir forbudt, etter at Stortinget i mars vedtok å forby halvautomatiske rifler (se hele lista nederst i saken).

Sjefen for Beredskapstroppen, Helge Mehus, ønsker forbudet velkommen.

– Vi mener halvautomatiske våpen med stor magasinkapasitet har et betydelig skadepotensiale. Det er først og fremst fordi man med halvautomatiske rifler har et betydelig antall skudd tilgjengelig uten å måtte ta ladegrep. Vi mener samfunnssikkerheten må gå foran den enkeltes behov for å ha slike våpen, sier Mehus.

Å bruke slike våpen er ikke uvanlig i terrorhendelser rundt i verden.

– Vi har møtt det i tjenesten på Utøya. Vi får med oss hva som skjer rundt omkring, for eksempel i skoleskytinger. En skytter med høy skuddtakt utgjør en annen trussel enn en person som må ta ladegrep og bruke lenger tid. I praksis gjør dette forbudet det vanskeligere å ta i bruk denne type våpen mot publikum, og mot oss når vi skal pågripe. Vi er glade for dette forbudet, forklarer Mehus.

Sendte ut liste med 40 våpen

Politidirektoratet sendte rett før helga ut en liste over hvilke øvelses- og konkurransevåpen og hvilke jaktvåpen som nå blir forbudt. De skriver at det vil ta noe tid å utarbeide forskrifter, slik at loven kan tre i kraft., men hvilke våpen er altså klart.

Bakgrunnen for den nye loven, er at politikerne vil sikre samfunnet mot uønskede hendelser med våpen. Enkelte interesseorganisasjoner har vært kritiske til at loven får en tilbakevirkende kraft, men å inneha slike våpen fra før blir først forbudt etter tre år. Å gå til anskaffelse av de halvautomatiske våpnene blir umiddelbart forbudt når loven trer i kraft.

«Våpeninnehaverne vil dermed gis rimelig tid til å innrette seg etter forbudet.» skriver direktoratet.

Det vil fortsatt være lov å besitte våpnene, dersom man oppfyller kravene til aktivitet i Dynamisk Sportsskyting Norge og Norske Reserveoffiserers Forbund.

Hovedverneombudet i politi- og lensmannsetaten, Audun Buseth, er i likhet med Mehus i Beredskapstroppen fornøyd med innstrammingene.

– Alt som kan redusere muligheten for at politiet treffer på mennesker med slike våpen i sin arbeidshverdag, er gode tiltak. Dette er våpen med høyt skadepotensiale og som flere kan besitte med dagens regler. Da er det bra at samfunnet tar ansvar og forbyr det, sier Buseth.

Dette kan eiere av halvautomatiske rifler gjøre med våpnene Selge det til kjøper i Norge. Dette må være privatperson med tillatelse til slikt erverv eller godkjent forhandler.

Selge til land utenfor Norge som tillater erverv av nevnte våpentype.

Levere inn våpenet til politiet for destruksjon.

Beholde våpenet mot at det deaktiveres i henhold til gjeldende retningslinjer

Inneha tillatelse for øvelses- og konkurranseskyting for DSSN eller NROF.

Disse halvautomatiske øvelse- og konkurransevåpnene forbys

Colt AR-15 H-bar/Sporter produsert etter 1986

SIG SG 550 SP

Steyr AUG sivil modell

Valmet M76/78A2

Galil AR

HK-94

Bushmaster mod. XM15

Olympic Arms AR-15 H-bar

Heckler & Koch modell SL 8

DPMS Panther Bull 24/DPMS Panther Bull 24 Spesial (inkl. «Southpaw» mod)

Oberland Arms (OA) 15

Izhmash Saiga sport 520

Izhmash Saiga sport 555

Tiger mod 03

DPMS Panther mod LR-308 (inkl «Southpaw» mod),

Armalite AR 10

Armalite AR 10T

Arsenal SAR-M1

Heckler & Koch MR 223

Heckler & Koch MR 308

JP Enterprise CTR-02

Armalite M 15

STAG 15

Smith & Wesson M&P-15

Benelli MR 1

JP Enterprises LRP-07

Johnson mod 1941

Ljungman mod AG 42

Tokarev mod SVT 38

Gewehr G-43/K43

Disse halvautomatiske jaktriflene forbys